
UZNESENIE VLÁDY SLOVENSKEJ REPUBLIKY

č. 202
z 22. apríla 2015
k návrhu účasti delegácie Slovenskej republiky na 104. zasadnutí Generálnej konferencie Medzinárodnej organizácie práce od 1. júna do 13. júna 2015 v Ženeve
	Číslo materiálu:
	15190/2015

	Predkladateľ:
	minister práce, sociálnych vecí a rodiny


Vláda

A. súhlasí 

A.1. s účasťou delegácie Slovenskej republiky na 104. zasadnutí Generálnej konferencie Medzinárodnej organizácie práce od 1. júna do 13. júna 2015 v Ženeve (ďalej len „konferencia“) v trojstrannom zložení, 
A.2. s návrhom zloženia delegácie na konferencii, 

A.3. s návrhom stanoviska vlády SR k programu a navrhovaným záverom konferencie, 

A.4. s účasťou ministra práce, sociálnych vecí a rodiny na konferencii; 

B. vymenúva 

B.1. časť delegácie za vládu SR vo formáte 2 delegáti a 3 poradcovia v zložení 
Branislav Ondruš
štátny tajomník Ministerstva práce, sociálnych vecí a rodiny SR
delegát 
Fedor Rosocha
veľvyslanec Stálej misie SR pri OSN a ostatných medzinárodných organizáciách v Ženeve
delegát 
Jozef Toman
riaditeľ odboru pracovných vzťahov Ministerstva práce, sociálnych vecí a rodiny SR
poradca 
Lukáš Berinec
hlavný štátny radca odboru medzinárodných vzťahov a európskych záležitostí Ministerstva práce, sociálnych vecí a rodiny SR
poradca 
Martin Kabáč
zástupca Stálej misie SR pri OSN a ostatných medzinárodných organizáciách v Ženeve, ktorý má vo svojej pracovnej náplni aj problematiku Medzinárodnej organizácie práce
poradca, 
B.2. časť delegácie za zamestnávateľov na základe nominácie členov delegácie zo strany Republikovej únie zamestnávateľov a Asociácie zamestnávateľských zväzov a združení SR vo formáte 1 delegát + 3 poradcovia v zložení 
Daniel Hrdina
expert na zahraničné vzťahy, Asociácia zamestnávateľských zväzov a združení SR
delegát 
Peter Molnár
výkonný sekretár, Republiková únia zamestnávateľov
poradca 
Vladimír Očenáš
expert na zahraničné vzťahy, Asociácia zamestnávateľských zväzov a združení SR
poradca 
Andrej Beňo
expert na právo a legislatívu, Republiková únia zamestnávateľov
poradca,
B.3. časť delegácie za zamestnancov na základe nominácie členov delegácie za Konfederáciu odborových zväzov SR vo formáte 1 delegát + 3 poradcovia v zložení 
Slavomír Manga
viceprezident Konfederácie odborových zväzov SR
delegát
Juraj Blahák
predseda Energeticko-chemického odborového zväzu
poradca
Marta Hašková 
expertka Konfederácie odborových zväzov SR
poradkyňa
Miroslav Hajnoš poradca pre medzinárodné vzťahy Konfederácie odborových zväzov SR
poradca; 
C. ukladá 

členom vládnej časti delegácie 

C.1. zabezpečiť, aby schválený postup delegácie a schválené stanovisko vlády k programu a záverom konferencie slúžili ako záväzná inštrukcia, 

ministrovi práce, sociálnych vecí a rodiny 

C.2. vystaviť a zaslať poverovacie listiny členov delegácie na konferenciu 

do 11. mája 2015 

C.3. predložiť na rokovanie vlády Informáciu o priebehu a výsledkoch konferencie 

do 30. novembra 2015 

D. berie na vedomie, že 

D.1. náklady – cestovné výdavky a výdavky spojené s pobytom na konferencii delegácie sa uhradia z rozpočtových prostriedkov Ministerstva práce, sociálnych vecí a rodiny SR pre aparát Ministerstva práce, sociálnych vecí a rodiny SR. 

Vykoná:
minister práce, sociálnych vecí a rodiny 

Na vedomie:
prezident Konfederácie odborových zväzov SR 
prezident Republikovej únie zamestnávateľov
prezident Asociácie zamestnávateľských zväzov a združení SR 

